Anja – 1 jaar… | Jacques van Zyl se blok?
← Anja loop – video
Anja en die blokfluit →
Anja – 1 jaar…
Anja het ie 5de Oktober een jaar oud geword! Ja dis reg. Dis nou ‘n hele jaar later nadat ons daardie LAAAANGE dag by die hospitaal deurgebring het en eers laat aand vir Anja in ontvangs geneem het.
Dit is besonders hoe baie mens ‘n eenjarige kindjie al is. Ek was onder die indruk dat hulle nog redelik baba is. Maar moenie glo nie. Onse Anja is nou ‘n peuter. Moet dit tog nie verkeerd dink nie!
Anja was so bietjie BAIE siek oor haar versjaarsdag en aangesien kindertjies die geneigdheid het om mekaar aan te steek (synde die deel van koekies, dummies en bottels) kon ons nie haar beplande partytjie die Saterdag van die 6de he nie. Dit sou moes uitgestel word.
Hier is Anja op haar verjaarsdag
Gevolglik het ons maar daardie aand die oumas en oupas en ooms en tannies laat kom om die groot event te deel en dan die partytjie die volgende week te hou.
Dit het Anja laat dink dat sy dalk voortaan ELKE naweek gaan verjaar. Wat haar seker nog meer dit laat dink het is dat ek die naweek van die 20ste verjaar het (ja, op die wereldbeker eindstryd – dankie vir daai prezzie bokke!!). So dis bevestig – Anja verjaar ELKE naweek van nou af!!…
Hier is ‘n foto van ons gesinnetjie by die partytjie.
Veels geluk liewe Anja, omdat jy verjaar. Mag die Here jou seen en nog baie jare spaar….EEN….
Posted by Jakie op Oktober 25, 2007 in Uncategorized